Marrëdhëniet mes Shqipërisë dhe Liberisë

**Shqipëria** dhe **Liberia** kanë vendosur marrëdhënie diplomatike në vitin 2008.

## Marrëdhëniet politike 
Që nga formimi i marrëdhënieve diplomatike, delegatë shqiptarë e liberianë kanë zhvilluar takime, mbledhje, konferenca e samite të përbashkëta me qëllim forcimin e thellimin e marrëdhënieve politike, ekonomike e kulturore dhe bashkëpunim në sektorë e fusha të ndryshme në organizatat ku të dy vendet bëjnë pjesë. Më 26 shtator 2012, në një vizitë zyrtare në Azerbajxhan, zyrtarë dhe delegatë të jashtëm nga Shqipëria dhe Liberia u takuan me zyrtarë dhe delegatë të jashtëm nga Azerbajxhani, ku shprehën se Shqipëria dhe Liberia janë të interesuara në zhvillimin e bashkëpunimit me Azerbajxhanin. Perspektivat e bashkëpunimit u diskutuan nga kreu i Ministrisë së Punëve të Jashtme të Azerbajxhanit me Ministritë e Punëve të Jashtme të këtyre vendeve në Nju Jork gjatë sesionit të 67-të të Asamblesë së Përgjithshme të OKB-së. Zyrtari azerbajxhanas Elmar Mammadyarov vuri në dukje kontributin e vizitave të ndërsjella në zhvillimin e marrëdhënieve dypalëshe dhe domosdoshmërinë e forcimit të kuadrit ligjor midis Azerbajxhanit dhe Shqipërisë. Kreu i Ministrisë së Punëve të Jashtme të Shqipërisë, Edmond Panariti, i kushtoi rëndësi të madhe vizitës së Kryetarit të Parlamentit të Azerbajxhanit në Shqipëri dhe shprehu shpresat e tij për kontributin e kësaj vizite në zhvillimin e marrëdhënieve dypalëshe. Në kuadër të sesionit të 67-të të Asamblesë së Përgjithshme të OKB-së, Elmar Mammadyarov u takua gjithashtu me kreun e Ministrisë së Punëve të Jashtme të Liberisë, Augustine Ngafuan. Palët vunë në dukje rëndësinë e kërkimit të zhvillimit të bashkëpunimit ekonomik midis vendeve dhe rëndësinë e hapave të ndryshëm në këtë drejtim. Duke theksuar nevojën për partnerë të fortë në periudhën e tranzicionit, kreu i Ministrisë së Punëve të Jashtme të Liberisë tha se i kushton rëndësi të madhe bashkëpunimit me Azerbajxhanin. Augustin Ngafuan raportoi për zbulimin e fushave të mëdha të naftës në Liberi atë vit dhe shprehu shpresat për shfrytëzimin e përvojës së gjerë të Azerbajxhanit në këtë fushë. Ai gjithashtu ftoi Elmar Mammadyarov të vizitojë Liberinë. Në takim u diskutua edhe për forcimin e marrëdhënieve Shqipëri-Liberi, mes krerëve të Ministrisë së Punëve të Jashtme të Shqipërisë dhe Liberisë, duke bërë thirrje për bashkëpunim në sektorë të ndryshëm politikë, ekonomikë e kulturorë. Krerë të jashtëm të Shqipërisë dhe Liberisë ftuan secilën palë të zhvillojnë vizita zyrtare në secilin vend, me qëllim diskutimin për zhvillimin e marrëveshjeve të ndryshme mes dy vendeve, për bashkëpunim në sektorë e fusha të ndryshme, nga të dy vendet. Më 20 shkurt 2023, në një artikull të publikuar nga media prestigjoze ballkanike Balkan Insight, u diskutua tema që Shqipëria kishte sekuestruar anije të regjistruar në Liberi që mbante naftë të dyshuar ruse, në atë periudhë. Në qytetin e Durrësit, Policia Shqiptare, së bashku me agjenci të tjera të zbatimit të ligjit, bllokoi një anije të regjistruar në Liberi që transportonte naftë të dyshuar ruse në një operacion që përfundoi me arrestimin e 22 anëtarëve të ekuipazhit, bënë me autoritetet shqiptare e liberiane. Sipas mediave shqiptare e liberiane, 22,500 ton naftë e sekuestruar ka një vlerë tregu prej më shumë se 40 milionë eurosh. "Anija filloi udhëtimin e saj nga Azerbajxhani dhe pretendoi se ishte furnizuar me naftë në Kalamata, Greqi, nga një anije tjetër," tha policia shqiptare. Alibia nuk ishte e mjaftueshme për të bindur autoritetet shqiptare të cilat besojnë se nafta kishte origjinën nga Rusia. Shqipëria ka mbështetur sanksionet perëndimore dhe të BE-së kundër Rusisë të vendosura për shkak të luftës së saj kundër Ukrainës. Kjo nuk ishte përpjekja e parë për trafikimin e produkteve të naftës në Shqipëri. Gjatë asaj periudhe, disa anije u përpoqën të sillnin naftë libiane në Shqipëri. Në shtator të vitit të 2022, Roja Bregdetare Shqiptare sekuestroi një anije cisternë, Queen Majeda, me rreth 2,275 ton naftë në bord. Ajo ishte furnizuar në Bengazi, Libi, një zonë që nuk është nën kontrollin e qeverisë së njohur ndërkombëtarisht të Libisë. Zyrtarë të jashtëm shqiptarë e liberianë bënë thirrje për bashkëpunim në fushën e industrive të ndryshme dhe ekonomike, duke bërë të mundur ndalimin e aktiviteteve dhe veprimtarive jo të ligjshme mes dy vendeve dhe duke bërë thirrje për të pasur rregullsi në zhvillimet politike, ekonomike dhe kulturore mes dy vendeve.

## Marrëdhëniet ekonomike 
Të dy vendet eksportojnë mallra dhe shërbime te njëri tjetri. Tregtia e importeve eksporteve përfshin industrinë ushqimore dhe pijet, industrinë mekanike, industrinë elektrike, industrinë elektronike, industrinë e hekurit, industrinë e drurit, industrinë minerale, industrinë tekstile, industrinë inerte si dhe industrinë e peshkimit ku përfshihen importe eksporte të materialeve të ndryshme të peshkimit dhe ujore.

## Shiko edhe 
* Marrëdhëniet e jashtme të Shqipërisë

## Referime 
## Lidhje të jashtme